119. ΝΟΜΟΘΕΤ. ΔΙΑΤΑΓΜΑ υπ' αριθ. 173 της 16/18 Νοεμ. 1974 (ΦΕΚ Α' 345) Περί εκπαιδευτικής απασχολήσεως των σπουδαστών των ανωτάτων και ανωτέρων Τεχνικών Σχολών παρά ταις Υπηρεσίαις του Υπουργείου Δημοσίων Έργων. Άρθρ.1.-1.Προς πρακτικήν άσκησιν των σπουδαστών των ανωτάτων και ανωτέρων Δημοσίων Τεχνικών Σχολών, της ημεδαπής επί της εκτελέσεως των δημοσίων έργων, επιτρέπεται η απασχόλησις τούτων παρά ταις Υπηρεσίαις του Υπουργείου Δημ. Έργων κατά τους όρους του παρόντος. 2.Οι ούτω απασχολούμενοι δέον να είναι σπουδασταί του δευτέρου τουλάχιστον έτους των ανωτάτων σχολών ή του τελευταίου έτους  των  ανωτέρων  τοιούτων.  Ο  αριθμός  των  απασχολουμέ(Αντί για τη σελ. 73(β) Σελ. 73(γ) Τεύχος Η31 - Σελ. 1 Υπουργείο Δημοσίων ΄Εργων 23.A.α.110-119 νων και τα ανώτατα όρια, της κατά την κατωτέρω παρ. 4 μηνιαίας αποζημιώσεως αυτών, καθορίζονται δια κοινής αποφάσεως των Υπουργών Οικονομικών και Δημοσίων Έργων. Οι διατάξεις της άνω παραγράφου που αφορούν την αποζημίωση, καταργήθηκαν από το εδάφ. β της παρ. 4 άρθρ. 71 Νόμ. 1566/1985 (ΦΕΚ Α' 167), (τόμ. 32Β, σελ. 516, 57750). 3.Δι' αποφάσεως του Υπουργείου Δημοσίων Έργων ορίζεται η Υπηρεσία του Υπουργείου Δημοσίων Έργων παρά τη οποία θα πραγματοποιήται η απασχόλησις των επιθυμούντων να ασκηθούν κατά τους όρους του παρόντος, ο χρόνος και ο τόπος ταύτης και πάσα συναφής λεπτομέρεια. Κατά την περίοδον των μαθημάτων ο τόπος και ο χρόνος της απασχολήσεως καθορίζονται κατά τρόπον διευκολύνοντα την εις τας οικείας σχολάς φοίτησιν των απασχολουμένων. 4.Εις τους ούτω απασχολουμένους καταβάλλεται κατά μήνα αποζημίωσις βαρύνουσα τας πιστώσεις του προϋπολογισμού του Υπουργείου Δημοσίων Έργων, ήτις καθορίζεται ανά απασχολούμενον δια της αυτής κατά την παρ. 3 αποφάσεως. Δι' απασχόλησιν μειωμένου ωραρίου ορίζεται δια της αυτής αποφάσεως ανάλογος μηνιαία αποζημίωσις. Άρθρ.2.-Η κατά τας διατάξεις του παρόντος απασχόλησις δεν θεωρείται ως υπηρεσία παρά τω Δημοσίω ή ως σύμβασις ή σχέσις εργασίας μετ' αυτού δι' οιανδήποτε συνέπειαν. Άρθρ.3.-(Καταργήθηκε από το εδάφ. β της παρ. 4 άρθρ. 71 Νόμ. 1566/1985, ΦΕΚ Α' 167, τόμ. 32Β, σελ. 516,57750). Άρθρ.4.-Το Ν.Δ. 1190/1972 «περί εκπαιδευτικής κατά τους θερινούς μήνας απασχολήσεως των σπουδαστών των ανωτάτων και ανωτέρων Τεχνικών Σχολών παρά ταις Υπηρεσίαις του Υπουργείου Δημοσίων Έργων» καταργείται. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 